Document ID: /roh_data/filtered/fineweb-2-filterrobots_roh.jsonl.gz/54994

L'um da 55 onns che fascheva part d'ina gruppa ha bandunà ier suentermezdi persul la pista marcada en la regiun da skis Andermatt-Sedrun, per far ina varianta tras la Val Giuv. Là haja ina ruttiva sepulì l'um, scriva la Polizia chantunala grischuna.
Suenter var 45 minutas han las forzas da salvament pudì liberar l'um ch'era senza schientscha. La Rega a transportà el en stadi critic en l'Ospital chantunal a Cuira.
RR Novitads 11:00